《瑞龙吟 次周清真韵》
清代·吴湖帆

临歧路。凝望万象云华，数重烟树。丛丛虬棘瀰天，蔓枝遍野，清流断处。

且留伫。谁念境迁人杳，破斜庭户。空教冷落残阳，照欹卧柳，依依自语。

难度。阴晴无定，几番光景，何从眉舞。回想太平莺花，兴废多故。

邮亭败壁，题寄离情句。凭谁道、藏山避影，缄金封步。

顾后茫茫去。梦阑酒醒，惊心乱绪。魂黯愁如缕。无限感，丝丝迷人疏雨。

晓阴翳日，碧天纷絮。